1977. március 5-én rendezték a Formula–1-es világbajnokság harmadik futamát a dél-afrikai nagydíjat. A verseny 22. körében Renzo Zorzi autója kigyulladt. A lángok eloltására két fiatal pályabíró sietett, akik nem vették figyelembe a célegyenesben haladó autók sebességét. Egyiküket (Marshal Frederick Jansen van Vuuren-t) Tom Pryce már nem tudta kikerülni. Mindketten a helyszínen életüket vesztették, a walesi pilóta halálát a súlyos tűzoltókészülék okozta, amely a fejének csapódott. Autója a célegyenes végén belehajtott Laffite Ligierjébe is, de a francia nem sérült meg.